text: [{"text_idx": "#000005", "text": "Mapya Atala Baneni ba ku Bisanji"}, {"text_idx": "#000010", "text": "Na bubine, myanda ya kubulwa kulaya itutana mu bu\u0304mi ibwanya kupalakanya mpango yetu. (Musapudi 9:11) Inoko, pa mwanda utala bu\u0304mi bobe bwa kumeso, bine udi na butongi bwa kwitongela. Na bubine, Bible ulombola\u2019mba bu\u0304mi bobe bwa kumeso bwimanine pa butongi bobe. Bandaula byobya byanena."}, {"text_idx": "#000011", "text": "Mosesa, mwendeji wa muzo wa Isalela wa kala, wa\u0304sapwidile bantu poba\u0304di kebatwela mu Ntanda ya Mulao amba: \u2018Nakubikila ku meso obe bu\u0304mi ne lufu, dyese ne mafingo, ino tonga bidi bu\u0304mi amba wikale mu\u0304mi, abewa ne lukunwa lobe lwine; mu kusanswa Yehova Leza obe, mu kwivwana diwi dyandi, ne kumulamata.\u2019\u200b\u2014Kupituluka 30:15, 19, 20."}, {"text_idx": "#000019", "text": "Vuluka kyelekejo kya Yesu kyotwabandaulanga mu kishinte kibadikile, mwine mwaa\u0304nenene amba: \u201cKakibelo i katyetye ne dishinda ditwala ku bu\u0304mi nadyo i dityinye, ne ba kwidisokola bene i batyetye.\u201d (Mateo 7:13, 14) Byotwenda mu dino dishinda, bitulomba kumwena mu buludiki bwa mwendeji wa bwino ne kumulamata na kusumininwa shi tusaka kukafika kotwenda\u200b\u2014ke ku bu\u0304mi bwa nyeke kadi. Nanshi tudi na bubinga bwendele\u2019mo bwa kulameta Leza. (N\u0303imbo ya Mito\u0304to 16:8) Ino, le i muswelo\u2019ka otukamulamata?"}, {"text_idx": "#000021", "text": "Nansha byokekudipo kintu kyobwanya kulonga pa kushinta bu\u0304mi bobe bwa pa kala, ino kudi kintu kyobwanya kulonga mwanda wa kulumbulula bu\u0304mi bobe bwa kumeso ne bwa baswe bobe. Bible ulombola\u2019mba Tata wetu wa mu\u0304lu, Yehova Leza, witusenswe bininge kadi i mwitulombole byobya byaetusakila tulonge. Langulukila pa binenwa bya mupolofeto Mika bya\u2019mba:"}, {"text_idx": "#000025", "text": "Nansha shi wi wa kwepi, ubwanya kwivwanija musapu wa Leza udi mu Bisonekwa Bijila."}, {"text_idx": "#000026", "text": "Binena Bible pa Mafuku a Kumeso"}]